CELEX: 32022D0460
Language: et
Date: 2022-03-04 00:00:00
Title: Komisjoni rakendusotsus (EL) 2022/460, 4. märtsini 2022, millega muudetakse rakendusotsust (EL) 2021/788, millega kehtestatakse eeskirjad teatavatel loomaliikidel esineva SARS-CoV-2 nakkuse seire ja aruandluse jaoks (teatavaks tehtud numbri C(2022) 1270 all) (EMPs kohaldatav tekst)

22.3.2022   
               
               
                  ET
               
               
                  Euroopa Liidu Teataja
               
               
                  L 93/191
               
            
         KOMISJONI RAKENDUSOTSUS (EL) 2022/460,
         4. märtsini 2022,
         millega muudetakse rakendusotsust (EL) 2021/788, millega kehtestatakse eeskirjad teatavatel loomaliikidel esineva SARS-CoV-2 nakkuse seire ja aruandluse jaoks
         
            
               (teatavaks tehtud numbri C(2022) 1270 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. novembri 2003. aasta direktiivi 2003/99/EÜ, zoonooside ja zoonootilise toimega mõjurite seire kohta, millega muudetakse nõukogu otsust 90/424/EMÜ ja tühistatakse nõukogu direktiiv 92/117/EMÜ, (1) eriti selle artikli 4 lõiget 5, artikli 9 lõiget 1 ja artikli 11 kolmandat lõiku,
         ning arvestades järgmist:
         
                     (1)
                  
                  
                     Alates 2020. aastast on teatavates liikmesriikides ja kolmandates riikides teatatud SARS-CoV-2 nakkuse esinemisest naaritsatel ning on tehtud kindlaks, et nakkuse kandumine inimeselt naaritsale ja naaritsalt inimesele on võimalik. Komisjoni 12. mai 2021. aasta rakendusotsusega (EL) 2021/788 (2) kehtestati eeskirjad teatavatel loomaliikidel esineva SARS-CoV-2 nakkuse seire ja aruandluse jaoks.
                  
               
                     (2)
                  
                  
                     Rakendusotsuses (EL) 2021/788 sätestatud meetmete kohaldamisaja puhul tuleks arvesse võtta SARS-CoV-2 epidemioloogilist olukorda seoses teatavate loomaliikidega. Mitme liikmesriigi naaritsakasvatustes 2021. ja 2022. aastal toimunud puhangud näitavad, et epidemioloogiline olukord muutub ja riske on vaja täiendavalt hinnata.
                  
               
                     (3)
                  
                  
                     Võttes arvesse praegust epidemioloogilist olukorda liidus ja naabruses asuvates kolmandates riikides, tuleks rakendusotsuse (EL) 2021/788 kohaldamisaega pikendada, et tagada kogu asjakohase teabe jätkuv kogumine tõhusa ja ühtlustatud seire- ja aruandlussüsteemi kaudu. Ühtlustatud seiret ja aruandlust tuleks jätkata kuni riskide ja olemasolevate kontrollimeetmete täiendava läbivaatamiseni.
                  
               
                     (4)
                  
                  
                     Seepärast tuleks rakendusotsust (EL) 2021/788 vastavalt muuta.
                  
               
                     (5)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2021/788 artiklis 6 asendatakse kuupäev „31. märtsini 2022“ kuupäevaga „31. märtsini 2023“.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 4. märtsini 2022
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 325, 12.12.2003, lk 31.
         
            (2)  Komisjoni 12. mai 2021. aasta rakendusotsus (EL) 2021/788, millega kehtestatakse eeskirjad teatavatel loomaliikidel esineva SARS-CoV-2 nakkuse seire ja aruandluse jaoks (ELT L 173, 17.5.2021, lk 6).